**Grozījumi Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā**

Izdarīt Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā (Latvijas Vēstnesis, 2020, 96. nr.) šādus grozījumus:

1. Papildināt likumu ar 13.1 un 13.2 pantu šādā redakcijā:

**“13.1 pants. Ierobežotu sprāgstvielu prekursoru neatļauta pārdošana, nodošana, iegādāšanās un glabāšana**

(1) Par ierobežotu sprāgstvielu prekursoru pārdošanu vai nodošanu personām, kuras nav tiesīgas tos iegādāties vai glabāt, piemēro naudas sodu fiziskajām personām no septiņām līdz simt četrdesmit naudas soda vienībām, bet juridiskajām personām — no četrpadsmit līdz tūkstoš četri simti divdesmit naudas soda vienībām.

(2) Par ierobežotu sprāgstvielu prekursoru neatļautu iegādāšanos piemēro naudas sodu no septiņām līdz simt četrdesmit naudas soda vienībām.

(3) Par ierobežotu sprāgstvielu prekursoru neatļautu glabāšanu piemēro naudas sodu no septiņām līdz simt četrdesmit naudas soda vienībām.

**13.2****pants. Par informēšanas un instruēšanas pienākuma nepildīšanu sprāgstvielu prekursoru jomā**

Par normatīvajos aktos par sprāgstvielu prekursoru tirdzniecību un lietošanu noteiktā informēšanas un instruēšanas pienākuma nepildīšanu piemēro naudas sodu fiziskajai personai līdz simt četrdesmit naudas soda vienībām, bet juridiskajai personai — no četrpadsmit līdz divtūkstoš astoņsimt naudas soda vienībām.”

1. 30. pantā:

papildināt ar otro daļu šādā redakcijā:

 “(2) Administratīvā pārkāpuma procesu par šā likuma 13.1 un 13.2 pantā minēto pārkāpumu veic Valsts policija.”

uzskatīt līdzšinējo panta tekstu par pirmo daļu.

1. Papildināt likumu ar pārejas noteikumu šādā redakcijā:

“Pārejas noteikums

Šā likuma 13.2pants un grozījums šā likuma 30.pantā, kas paredz Valsts policijas kompetenci veikt administratīvā pārkāpumu procesu par šā likuma 13.2pantā minēto pārkāpumu, stājas spēkā 2021.gada februārī.”

Iekšlietu ministrs S. Ģirģens

Iesniedzējs:

Iekšlietu ministrijas valsts sekretārs D. Trofimovs

Pavļuka 67219584,

olesja.pavluka@iem.gov.lv